b"\n_START_ARTICLE_\nLos Angeles Memorial Coliseum\n_START_SECTION_\nJocs Ol\xc3\xadmpics\n_START_PARAGRAPH_\nL'estadi fou dissenyat pels arquitectes nord-americans John Parkinson i Donald Parkinson per als Jocs Ol\xc3\xadmpics d'estiu de 1932. S'iniciaren les obres el 21 de desembre de 1922 i l'estadi s'ignaugur\xc3\xa0 oficialment l'1 de maig de l'anys seg\xc3\xbcent amb una capacitat per a 76.000 persones. S'utilitz\xc3\xa0 a ple rendiment en la cerim\xc3\xb2nia d'obertura i de clausura aix\xc3\xad com en les proves atl\xc3\xa8tiques dels Jocs Ol\xc3\xadmpics de 1932, ampliant-se la seva capacitat fins als 101.574 seients. La torre de la Flama Ol\xc3\xadmpica encara continua dempeus al capdamunt dels arcs de l'entrada del colosseu, igual que els Anells Ol\xc3\xadmpics._NEWLINE_En l'edici\xc3\xb3 dels Jocs Ol\xc3\xadmpics d'estiu de 1984 es torn\xc3\xa0 utilitzar l'estadi per a la celebraci\xc3\xb3 de les cerim\xc3\xb2nies d'obertura, clausura i les poves atl\xc3\xa8tiques. Amb motiu d'aquests Jocs a la pla\xc3\xa7a de l'estadi s'instal\xc2\xb7laren dues est\xc3\xa0tues, la d'una dona i un home, obra de Robert Graham, c\xc3\xa8lebres per la seva gran exactitud anat\xc3\xb2mica i modelades a partir del cos de Terry Shroeder i Jackie Joyner-Kersee, dos atletes que participaren en els Jocs Ol\xc3\xadmpics d'aquell any.\n_START_SECTION_\nFutbol americ\xc3\xa0\n_START_PARAGRAPH_\nDespr\xc3\xa9s de la realitzaci\xc3\xb3 dels primers Jocs Ol\xc3\xadmpics l'Estadi fou utilitzat per a la realitzaci\xc3\xb3 dels partits de futbol americ\xc3\xa0 dels diferents clubs existents a la ciutat. Actualment \xc3\xa9s l'estadi de l'equip de l'NFL Los Angeles Rams."